marsh-mellow/hindi_wikipedia huggingface dataset:
मानव शरीर में लहू का संचरण लाल - शुद्ध लहू  नीला - अशु्द्ध लहू
लहू या रुधिर या ख़ून एक शारीरिक तरल (द्रव) है जो लहू वाहिनियों के अन्दर विभिन्न अंगों में लगातार बहता रहता है। रक्त में लोह का प्रादुर्भाव होने से वह आयुर्वेद में 'लोहित' कहलाता है। रक्त वाहिनियों में प्रवाहित होने वाला यह गाढ़ा, कुछ चिपचिपा, लाल रंग का द्रव्य, एक जीवित ऊतक है। यह प्लाज़मा और रक्त कणों से मिल कर बनता है। प्लाज़मा वह निर्जीव तरल माध्यम है जिसमें रक्त कण तैरते रहते हैं। प्लाज़मा के सहारे ही ये कण सारे शरीर में पहुंच पाते हैं और वह प्लाज़मा ही है जो आंतों से शोषित पोषक तत्वों को शरीर के विभिन्न भागों तक पहुंचाता है और पाचन क्रिया के बाद बने हानिकारक पदार्थों को उत्सर्जी अंगो तक ले जा कर उन्हें फिर साफ़ होने का मौका देता है। रक्तकण तीन प्रकार के होते हैं, लाल रक्त कणिका, श्वेत रक्त कणिका और प्लैटलैट्स। लाल रक्त कणिका श्वसन अंगों से आक्सीजन ले कर सारे शरीर में पहुंचाने का और कार्बन डाईआक्साईड को शरीर से श्वसन अंगों तक ले जाने का काम करता है। इनकी कमी से रक्ताल्पता (अनिमिया) का रोग हो जाता है। श्वैत रक्त कणिका हानीकारक तत्वों तथा बिमारी पैदा करने वाले जिवाणुओं से शरीर की रक्षा करते हैं। प्लेटलेट्स रक्त वाहिनियों की सुरक्षा तथा खून बनाने में सहायक होते हैं।

मनुष्य-शरीर में करीब पाँच लिटर लहू विद्यमान रहता है। लाल रक्त कणिका की आयु कुछ दिनों से लेकर १२० दिनों तक की होती है। इसके बाद इसकी कोशिकाएं तिल्ली में टूटती रहती हैं। परन्तु इसके साथ-साथ अस्थि मज्जा (बोन मैरो) में इसका उत्पादन भी होता रहता है। यह बनने और टूटने की क्रिया एक निश्चित अनुपात में होती रहती है, जिससे शरीर में खून की कमी नहीं हो पाती।

मनुष्यों में लहू ही सबसे आसानी से प्रत्यारोपित किया जा सकता है। एटीजंस से लहू को विभिन्न वर्गों में बांटा गया है और रक्तदान करते समय इसी का ध्यान रखा जाता है। महत्वपूर्ण एटीजंस को दो भागों में बांटा गया है। पहला ए, बी, ओ तथा दूसरा आर-एच व एच-आर। जिन लोगों का रक्त जिस एटीजंस वाला होता है उसे उसी एटीजंस वाला रक्त देते हैं। जिन पर कोई एटीजंस नहीं होता उनका ग्रुप "ओ" कहलाता है। जिनके रक्त कण पर आर-एच एटीजंस पाया जाता है वे आर-एच पाजिटिव और जिनपर नहीं पाया जाता वे आर-एच नेगेटिव कहलाते हैं। ओ-वर्ग वाले व्यक्ति को सर्वदाता तथा एबी वाले को सर्वग्राही कहा जाता है। परन्तु एबी रक्त वाले को एबी रक्त ही दिया जाता है। जहां स्वस्थ व्यक्ति का रक्त किसी की जान बचा सकता है, वहीं रोगी, अस्वस्थ व्यक्ति का खून किसी के लिये जानलेवा भी साबित हो सकता है। इसीलिए खून लेने-देने में बहुत सावधानी की आवश्यकता होती है। लहू का  मान 7.4 होता है

कार्य 
 ऊतकों को आक्सीजन पहुँचाना।
 पोषक तत्वों को ले जाना जैसे ग्लूकोस, अमीनो अम्ल और वसा अम्ल (रक्त में घुलना या प्लाज्मा प्रोटीन से जुडना जैसे- रक्त लिपिड)।
 उत्सर्जी पदार्थों को बाहर करना जैसे- यूरिया कार्बन, डाई आक्साइड, लैक्टिक अम्ल आदि।
 प्रतिरक्षात्मक कार्य।
 संदेशवाहक का कार्य करना, इसके अन्तर्गत हार्मोन्स आदि के संदेश देना।
 शरीर पी. एच नियंत्रित करना।
 शरीर का ताप नियंत्रित करना।

इन्हें भी देखें
 रक्तदान

सन्दर्भ

श्रेणी:शारीरिक द्रव
श्रेणी:प्राणी शारीरिकी
300ब्रिटेन में शिकार में दो कुत्तें एक ख़रगोश को मारते हुए
रक्तखेल () खेल और मनोरंजन की एक श्रेणी है जिसमें दर्शकों के आनंद के लिए पशुओं को चोट पहुँचाई जाती है या उनकी हत्या की जाती है। कुछ परिभाषाओं में इस में ऐसे खेल या मनोरंजन भी शामिल हैं जिनमें मानवों को भी चोट पहुँचाई जाए। रक्तखेलों में आनंद के लिए करा गया शिकार, कुत्तों की लड़ाई, मुर्गों की लड़ाई, इत्यादि शामिल हैं। प्राचीन रोम के ग्लैडियेटर खेल (जिनमें मानवों को आपस में किसी एक के मरने तक लड़वाया जाता था) और ऐसे मनोरंजन जिनमें मानवों को सिंहों या अन्य पशुओं द्वारा मरवाया जाता था भी रक्तखेलों में गिने जाते हैं। कई आधुनिक मान्यताओं में रक्तखेलों को अमानवीय व बर्बर माना जाता है।,  ( 1991).  :      .    . . 244.  978-0-8122-3129-8.  0-8122-3129-5., ;  (1914). "".   . 133,    :    ,    . .    , , .      2006-08-15.  2006-12-17.

 इन्हें भी देखें 
 हत्या

 सन्दर्भ 

श्रेणी:पशु अधिकार
श्रेणी:पशु कल्याण

श्रेणी:पशुओं के साथ क्रूरता
300दवा खाने से वस्क्युटाइटिस और उसके कारण पैर पर रक्तचित्तिता

त्वचा पर लाल या बैगनी रंग के चकत्ते पड़ने को रक्तचित्तिता () कहा जाता है। इन पर दबाव डालने पर ये सफेद (रक्तहीन) नहीं होते। ये चकत्ते त्वचा के अन्दर ही अन्दर रक्तस्राव होने के कारण पैदा होते हैं। चकत्तों का आकार 3 मिमी से 10 मिमी के बीच होता है। 

 इन्हें भी देखें 
 अज्ञातहेतुक बिंबाणुअल्पताजन्य रक्तचित्तिता ()

 बाहरी कड़ियाँ 
           

श्रेणी:चिकित्सीय लक्षण
रक्तदंतिका देवी मां पार्वती का ही एक स्वरूप है। वैप्रचिति नामक दानव के संहार के लिए माँ ने अद्भुत रूप लिया था। इन दानवों का भक्षण करने के कारण देवी के दांत अनार की कली के समान लाल हो गये थे। अत: देवी रक्तदंतिका कहलाई।
भगवती पार्वती का ये अवतार रक्त अर्थात लाल वर्ण का है जो लाल वस्त्र धारण किये हुए है। इनके हाथो मे खड्ग सुशोभित है। वैप्रचित्त नामक दानव के भक्षण के समय इनके दाँतो का वर्ण लाल हो गया, जिसके कारण परमेश्वरी को रक्तदंतिका कहके संबोधित किया गया। देवी पराशक्ति का यह रूप वैप्रीचिति के संहार हेतु प्रकट हुआ था, किंतु अपने भक्तो के लिए परमात्मिका अपने हर रूप मे आनंदसंदायिनी है।

 मुर्ति रहस्य मे माँ के स्वरूप का विस्तृत वर्णन
माँ के स्वरूप का विस्तृत वर्णन श्री दुर्गा सप्तशती के अंत मे मुर्ति रहस्य के अंतर्गत मिलता है। माँ का स्वरूप रक्तवर्णी और चतुर्भुजी है।

दुर्गा सप्तशती मे वर्णन
दुर्गा सप्तशती के ग्यारहवें अध्याय के अनुसार, , "वैवस्वत मन्वंतर के अट्ठाईसवें युग में शुम्भ और निशुम्भ नामक दो अन्य महादानव उत्पन्न होंगे। तब मैं नंद के घर में उनकी पत्नी यशोदा के गर्भ से जन्म लेकर दोनों असुरों का नाश करूँगी। तत्पश्चात् पृथ्वी पर अवतार लेकर मैं वैप्रचिति नामक दानव के दो असुर पुत्रों का वध करूँगी। उन महादानवों का भक्षण कर लाल दन्त (दांत) होने के कारण तब स्वर्ग में देवता और धरती पर मनुष्य सदा मुझे 'रक्तदंतिका' कह मेरी स्तुति करेंगे"
हिन्दू पौराणिक कथाओं में, रक्तबीज एक असुर (दैत्य) था जिसने शुम्भ-निशुम्भ के साथ मिलकर देवी दुर्गा और काली देवी के साथ युद्ध किया। वह महर्षि कश्यप का दिति के गर्भ से उत्पन्न पुत्र था। 

धार्मिक मान्यता
धार्मिक मान्यता के अनुसार वह एक ऐसा दैत्य था जिसे भगवान शिव से वरदान प्राप्त था की जब जब उसके रक्त (खून) की बूंद इस धरती पर गिरेगी तब तब हर बूंद से एक नया रक्तबीज जन्म ले लेगा जो बल , शरीर और रूप से मुख्य रक्तबीज के समान ही होगा।

 पूर्व जन्म 
ऐसी मान्यता है कि रक्तबीज अपने पूर्व जन्म में रम्भ नाम का दानव था और उस जन्म में भी प्रजापति कश्यप का ही पुत्र था। उस जन्म में उसकी माता दनु थी। उस जन्म में उसके सौतले बड़े भाई देवराज इन्द्र के हाथों वह मृत्यु को प्राप्त हुआ था।     

सन्दर्भ

श्रेणी:पौराणिक पात्र
यह शब्द चिकित्सा में काफी प्रयुक्त होता है, यदि आप इसका सटीक अर्थ जानते है तो पृष्ठ को संपादित करने में संकोच ना करें (याद रखें - पृष्ठ को संपादित करने के लिये रजिस्टर करना आवश्यक नहीं है)। दिया गया प्रारूप सिर्फ दिशा निर्देशन के लिये हैं, आप इसमें अपने अनुसार फेर-बदल कर सकते हैं।

श्रेणी:चिकित्सा पद्धति


रक्तशास्त्र एक पुस्तक है, इसका संपादन वरिष्ठ अपराध संवाददाता ज्ञान बिहारी मिश्र ने किया है। ज्ञान जी की पुस्तक एक मर्डर मिस्ट्री है, जिसमे उन्होंने पुलिस की कार्यशैली और उनकी समस्याओं का उल्लेख किया है। यह नॉवेल बाजार में आने से पहले ही चर्चा में है। रक्तशास्त्र अपनेपन और पवित्र प्रेम की व्याख्या है।
300अंगुली से रक्तस्राव
रक्तस्राव ( या ) शब्द का अर्थ है रुधिरवाहिकाओं से रक्त का बाहर निकलना। जब तक रुधिरवाहिकाओं में दरार, या छिद्र न हो, तब तक रक्तस्राव का होना संभव नहीं है। चोट या रोग के कारण ही रुधिरवाहिकाओं में दरार या छिद्र होते हैं। चोट लगने पर तत्काल रक्तस्राव होना प्राथमिक रक्तस्राव कहलाता है और चोट लगने के कुछ काल पश्चात् रक्तस्राव होना गौण रक्तस्राव कहलाता है। यदि रक्त धमनी से बाहर निकलता है, तो यह धमनीय रक्तस्राव कहलाता है। इस रक्तस्राव का रंग चमकीला लाल होता है और यह हृदय के स्पंदन के समकालिक होता है। शिरा से बाहर निकलनेवाले रक्त का रंग कालिमा लिए लाल होता है और घाव से बहता है। केशिका (कैपिलरीज) से स्रावित होनेवाले रक्तस्राव का रंग उपर्युक्त दोनों स्रावों के रंग के बीच का होता है और त्वचा पर केवल छोटा सा लाल धब्बा पड़ जाता है। वमन, मूत्र तथा थूक में मिला हुआ रक्त निकल सकता है, या नाक से नक्सीर फूटने के कारण रक्तस्राव होता है। आमाशय या पक्वाशय में व्रण हो जाने पर रक्तस्राव होने लगता है। स्वयं रुधिरवाहिकाओं के रुग्ण होने पर एवं उच्च रक्तचाप के कारण धमनियों में दरार पड़ जाती है और रक्तस्राव होने लगता है। मस्तिष्क के ऊतकों से रक्तस्राव होने पर रक्तमूर्च्छा () हो जाती है।

 परिचय 
स्वस्थ व्यक्तियों में रक्तस्राव रोकने की प्राकृतिक क्षमता होती है। यदि ऐसा न हो तो त्वचा के कट जाने, अथवा छिल जाने, पर घातक रक्तस्राव होने लगता है। जिन व्यक्तियों में रक्तस्राव को रोकने की प्राकृतिक क्षमता नहीं होती वे पैतृक रक्तस्राव (हीमोफीलिया  ) से पीड़ित रहते हैं।

रक्तस्राव की गति और परिमाण पर ही रक्तस्राव से होनेवाली हानि निर्भर रहती है। मंद गति से अधिक समय तक होनेवाले रक्तस्राव के कारण रक्तक्षीणता नामक रोग हो जाता है। एकाएक अधिक परिमाण में होनेवाला रक्तस्राव घातक होता है और उचित चिकित्सा के अभाव में मृत्यु हो जाती है।

त्वचा के मामूली छिल जाने, या कट जाने अथवा नक्सीर फूट जाने, पर विशेष चिकित्सा की आवश्यकता नहीं होती, पर अन्य प्रकार के रक्तस्रावों के लिए विशेष चिकित्सा की आवश्यकता होती है। रक्तस्राव को रोकने के मुख्य सिद्धांत हैं - 
 (१) रक्तस्राव को रोकने का प्रयास करना, 
 (२) रक्त के परिमाण को रुधिराधान द्वारा सामान्य बनाना तथा रोगी को शांत, सुखद एवं विश्वासपूर्ण स्थिति में रखना। 

जब अधिक रक्तस्राव हो रहा हो उस समय रोगी को बिना तकिया के चित लेटना चाहिए तथा रोगी को गरम रखना चाहिए। यदि रोगी को रक्त वमन न हो रहा हा, तो उसे दूध पिलाना चाहिए। रक्तस्राववाले स्थान पर सीधे दबाव डालकर रक्त बंद किया जाता है। धमनीय रक्तस्रावों को रोकने के लिए रक्तबंध () का उपयोग किया जाता है। शल्यकर्म के समय रक्तवाहिकाओं को बाँधकर रक्तस्राव रोकते हैं, या ऐसे अभिकर्मकों का उपयोग करते हैं जो रक्त का गाढ़ा करते हैं। शिरीय एवं केशिकीय रक्तस्राव को रोकना सहज कार्य है किंतु धमनीय रक्तस्राव को रोकने में कठिनाई होती है। धमनीय रक्तस्राव रोकने के लिए तत्काल डाक्टर द्वारा उपचार कराना चाहिए, अन्यथा विलंब के कारण अधिक रक्तस्राव हो जाने पर रोगी के मर जाने का भय रहता है।

 इन्हें भी देखें 
 प्राथमिक चिकित्सा
 रक्ताधान (ब्लड ट्रांस्फ्यूजन)

श्रेणी:चिकित्सीय आपातकाल
श्रेणी:रक्त

श्रेणी:रक्त-आधान चिकित्सा
अंगूठाकारएम्आरई
मस्तिष्क की कोशिकाओं के कार्य में रक्तस्राव या अन्य कारणों से उत्पन्न रक्त की कमी के फलस्वरूप विक्षोभ होने पर रक्ताघात या रक्तमूर्च्छा () होती है। मस्तिष्क में धमनी काठिन्य के कारण तीव्ररक्तचाप होने पर धमनी की दीवारें कभी-कभी टूट जाती हैं, जिससे रक्तस्राव होने लगता है। इसी को रक्तमूर्च्छा कहते हैं।

तीव्र रक्तचाप के अतिरिक्त स्कर्वी (), फिरंगरोग (), मस्तिष्क आघात इत्यादि कारणों से भी रक्तमूर्च्छा उत्पन्न होती है।

 लक्षण 
स्त्रियों की अपेक्षा पुरुष इस रोग से अधिक ग्रसित होते हैं। जब रोग का आक्रमण धीरे धीरे होता है तब प्रारंभ में मिचली (), शिरपीड़ा, तथा हाथ-पैरों में चैतन्यशून्यता होती है। परंतु जब रोग का एकाएक आक्रमण होता है, तब रोगी एकाएक मूर्च्छित होकर गिर जाता है, चेहरे पर लालिमा आ जाती है, सांस फूलने लगता है, नाड़ी की गति मंद पड़ जाती है, आंखों की दोनों पुतलियाँ असमान, एक छोटी और एक बड़ी, हो जाती हैं। चेहरा एक तरफ को टेढ़ा हो जाता है और शरीर के एक भाग में आक्षेप () होने लगता है। रोगी के दाँत बैठ जाते हैं। तथा रोगी तरल पदार्थ भी नहीं निगल सकता और जो कुछ भी वह मुँह में लेता है, वह किनारों से बाहर निकल जाता है। हाथ पैर ठंडे प्रतीत होते हैं तथा उनपर से ठंडा पसीना निकलता है। रोगी के बिना जाने ही उसका मलमूत्र निकल जाता है। जिस ओर पक्षाघात होता है उधर की त्वचा फूली सी प्रतीत होती है। नाड़ी की गति कम से कम ६० प्रतिमिनट तथा अधिक से अधिक ११० प्रति मिनट हो जाती है। 

रक्तमूर्च्छा का आक्रमण काल २-३ घंटे से लेकर कई दिनों तक रह सकता है और जितना ही रोगी के होश में आने में विलंब होता है उतनी ही साध्यासाध्यता की दृष्टि से घातक अवस्था समझी जाती है। पूर्ण घातक अवस्था में रोगी की पुतलियों की अभिक्रिया नष्टप्राय हे जाती है और यदि उपचार से ४२ घंटे में भी रोगी होश में न आया, तो अवस्था अत्यंत गंभीर समझी जाती है।
अक्सर ऐसा ज्यादा गर्मी या डर के कारण अथवा घबराहत के द्वारा उत्पन्न होते देखा गया है।
इस अवस्था में शरीर मे कम्पन्न होता है और आखो के सामने लाल पीला नजर आने लगता है। 
शरीर का तापमान धीरे -धीरे कम हो जाता है अथवा बेहद तीव्र हो जाता जिसके कारण मन मे बेचैनी सी होने लगती है और मनुष्य का मस्तिष्ककाम करना बंद कर देता है।

 उपचार 
इस रोग की अति तीव्र मूर्च्छा की अवस्था में सापेक्ष निदान मूर्च्छा, मदिरा के विषाक्त प्रभाव, अफीम के अतिसेवन से उत्पन्न बेहोशी तथा मस्तिष्क आघातजन्य बेहोशी से करना चाहिए।

रक्तमूर्च्छा के प्रारंभिक उपचार के लिए रोगी के शरीर पर के वस्त्रों को तत्काल ढीला कर देना चाहिए। सिर ऊंचा करके शुद्ध वायु के संचार का उपाय करना चाहिए। माथे पर ठंडा पानी छिड़कना तथा पेडू पर बर्फ रखना चाहिए। सिर और कंधे को रोगी के एक तरफ मोड़कर जीभ बाहर करके खींचे रहना चाहिए। रोगी में उच्च ताप रहने पर सिर पर बर्फ की टोपी रखें। मलावरोध एवं मूत्र रुक जाने पर शलाका एव मूत्रनलिका की सहायता से उनका उत्सर्ग कराना चाहिए। रोगी को अधिक उत्तेजक एवं शमक औषधियों का सेवन कराना निषेध है तथा संज्ञा (होस) लौट आने पर भी रोगी को उठने बैठने नहीं देना चाहिए। आहार में तरल पदार्थ का ही समय-समय पर सेवन कराना चाहिए।

 बाहरी कड़ियाँ 
 सन्दर्भ 

श्रेणी:रोग
275हीमोडायलिसिस प्रक्रिया प्रगति पर
250हीमोडायलिसिस मशीन
हीमोडायलिसिस कृत्रिम रक्त शोधन हेतु गुर्दे का विकल्प है। यह डायलिसिस का एक प्रकार है। इसमें मरीज का खून शरीर के बाहर निकाल कर नकली फिल्टरों युक्त एक डायलिसिस सरकिट से गुजारा जाता है। ये फिल्टर अवशिष्ट पदार्थों को निकाल कर रक्त को वापस शरीर में पहुंचा देता है।

हीमोडायलिसिस एचडी करवाने के लिए रोगी को हफ्ते में तीन बार डायलिसिस केंद्र तक जाना पड़ता है। इसके लिए जो सैटअप चाहिए उसकी वजह से खर्चा भी बढ़ जाता है। सीएपीडी पेरिटोनियल डायलिसिस की सबसे अधिक प्रयोग की जाने वाली पद्धति है। इसे मरीज खुद घर पर कर सकता ह,ै इस तरह उसे डायलिसिस सेंटर तक जाने-आने से छुट्टी मिल जाती है। यानी की दूर दराज क्षेत्रों में बसने वाले मरीज इसका लाभ उठा सकते हैं। चूंकि इसे स्थापित करने के लिए कोई निवेश नहीं करना पड़ता इसलिए यह किफायती भी है। एक और खास बात कि हीमोडायलिसिस के विपरीत पेरिटोनियल डायलिसिस में डिस्पोजेबल्स को दोबारा प्रयोग नहीं किया जाता।

 लाभ: 
 सप्ताह में सिर्फ 2-3 बार चार-चार घंटे डायलिसिस करवाना।
 घर पर कोई उपकरण या मशीन की जरूरत नहीं।
 डॉक्टर एवं पैरामेडिकल स्टाफ चिकित्सा करते हैं।
 डायलिसिस से सांस फूलने की समस्या कम हो जाती है

 हानि 
350हीमोडायलिसिस परिपथ का आरेख 	
 केंद्र पर जाने की आवश्यकता होती है, जहां डायलिसिस उपलब्ध नहीं है। वहां आप लंबे समय तक नहीं रह सकते।
 आहार, एवं द्रव पर प्रतिबंध।
 प्रत्येक चिकित्सा में दो बार सुइयों का पंक्चर करना।
 कुछ मरीज जिनको दिल की तकलीफ होती है, डायबिटीज वाले मरीज या बच्चे कई बार हीमोडायलिसिस बर्दाश्त नहीं कर पाते हैं।
सीएपीडी 'कंटीन्यूअस एंबुलेटरी पेरीटोनियल डायलिसिस'
यह डायलिसिस घर पर ही की जाती है, चाहे वह गांव हो या शहर। इसमें पेट की झिल्ली फिल्टर का काम करती है। इस चिकित्सा में एक नलिका जिसे कैयेटर कहते हैं, पेट की दीवार में लगा दिया जाता है। एक खास प्रकार का रक्त शुध्द करने वाला घोल कैथेटर द्वारा पेरिटोनियम में प्रवाहित किया जाता है। यह घोल गंदे व विषैले पदार्थों को सोख लेता है। यह प्रक्रिया दिन में 3-4 बार करनी पड़ती है। पुराना घोल निकाल कर नया घोल पेट में डाल दिया जाता है। इसमें लगभग 15-15 हजार रुपए प्रति माह खर्च होता है।

बाहरी कड़ियाँ
 क्या है गुर्दे की बीमारी का इलाज?
 :..9913 क्या है गुर्दे की बीमारी का इलाज?

श्रेणी:डायलिसिस
श्रेणी:किडनी
रक्ताल्पता (रक्तअल्पता)(), का साधारण मतलब रक्त (खून) की कमी है। यह लाल रक्त कोशिका में पाए जाने वाले एक पदार्थ (कण) रूधिर वर्णिका यानि हीमोग्लोबिन की संख्या में कमी आने से होती है। हीमोग्लोबिन के अणु में अनचाहे परिवर्तन आने से भी रक्ताल्पता के लक्षण प्रकट होते हैं। हीमोग्लोबिन पूरे शरीर मे ऑक्सीजन को प्रवाहित करता है और इसकी संख्या मे कमी आने से शरीर मे ऑक्सीजन की आपूर्ति मे भी कमी आती है जिसके कारण व्यक्ति थकान और कमजोरी महसूस कर सकता है। समान्यत हीमोग्लोबिन की मात्रा सभी मे 12.0-15.5 होनी चाहिए।

 कारण 
 शरीर द्वारा लौह और अन्य आहार के उपयोग मे समस्या।
 लौहतत्व युक्त भोजन का अपर्याप्त सेवन।
 मुंह, आहार-नाल, आमाशय या आंतों मे रक्तस्राव।
 योनिक रक्तस्राव या भारी मासिक स्राव।
 एक वर्ष से कम आयु के शिशुओं द्वारा गाय या बकरी के दूध का सेवन।
 शिशुओं को दिये जाने वाले खाद्य अनुकल्प मे लौहतत्व की कमी।

 लक्षण 
 थकान या कमजोरी अनुभव करना।
 त्वचा, होठ, मसूड़ों, आंखों, नाखून और हथेलियों का पीला होना।
 स्पष्ट सोचने मे परेशानी या भ्रम अनुभव करना।
 चक्कर आना या बेहोशी छाना।
 हांफना या सीने मे दर्द।
 दिल की धड़कनों का तेज होना।
 शिशुओं और बच्चों का धीमा विकास।

 समाधान 
एनीमिया रोग जिसे हिंदी में खून की कमी कहा जाता है। खून की कमी होने से शरीर में अनेको रोग होने लगते है। शरीर में खून की कमी को दूर करने के लिए कुछ निम्न घरेलु उपचार है। 
रोजाना सुबह भीगे हुए बादाम का सेवन करे ,इससे शरीर में जल्दी रक्त की वृद्धि होगी। 
अपने आहार में अधिक मेथी की सब्जी शामिल करे, क्योंकि मेथी में बहुत से विटामिन व खनिज होते है। जो शरीर में हीमोग्लोबिन को बढ़ाने में सहायता करते है। 
खून की कमी को दूर करने के लिए सोयाबीन बहुत महत्वपूर्ण है। इसका सेवन अधिक करे। 
फलो में सेब बहुत अच्छा माना जाता है। सेब का सेवन रोजाना करे। 
एनीमिया को दूर करने के लिए तुलसी बहुत अच्छा औषधीय होता है। इसमें बहुत से एंटीऑक्सीडेंट जो रक्त की मात्रा बढ़ने में सहायता करते है। 
 चिकित्सक की सलाह अनुसार अपने भोजन पर विशेष ध्यान देना।
 हरी पत्तेदार सब्जियों, अंडों, लाल मांस, फल, दुग्ध-उत्पाद, मेवों, फलियों और मछली को अपने भोजन मे शामिल करना।
 चिकित्सक की सलाह अनुसार कोई लौह-पूरक (आयरन सप्लीमेंट) लेना।
 प्रतिदिन ६-८ ग्लास तरल पदार्थ लेना।
 कम हुए लौहतत्व और रक्त की पूर्ति के लिए रक्ताधान करवाना।
 आयरन और पूरक विटामिन: ये आमतौर पर शरीर में आयरन के स्तर की स्थिति के मूल्यांकन के बाद डॉक्टर द्वार परामर्श किया जाता है। डॉक्टर के परामर्श के अनुसार आयरन लेना महत्वपूर्ण है, क्योंकि आवश्यकता से अधिक आयरन गंभीरता से विषाक्त हो सकता है।
 आयरन इंजेक्शन और रक्ताधान: अधिक गंभीर मामलों में इंजेक्शन या रक्ताधान आयरन के स्तर और मौखिक चिकित्सा की समस्याओं के आधार पर जरूरत हो सकती है।
 एंटीबायोटिक्स और संक्रमण का प्रबंधन: संक्रमण होने पर तुरंत उपचार की आवश्यकता सुनिश्चित करने की आवश्यकता होती है
 दर्द शामक औषधि से बचना  ये दवायें जो रक्तस्राव में योगदान करती है
 माहवारी के दौरान गंभीर रक्तस्राव जैसी समस्याओं के लिए सर्जरी करने से, गंभीर रक्तसंलायी रक्ताल्पता के मामलों में रक्तस्राव रोकने की जरूरत होती है, प्लीहा को निकाला जा सकता है। यदि आपको खड़े होते ही चक्कर आते हैं या आप हांफने लगते हैं तो तुरंत अपने डॉक्टर से संपर्क साधे।

 बाहरी कड़ियाँ 
 अनेमिया 

 सन्दर्भ 

श्रेणी:रोग
रक्तिम ल्यूपस ( ) प्रतिरक्षा प्रणाली की समस्या से सम्बन्धित कई रोगों का सामूहिक नाम है। ये रोग या इसके लक्षण जोड़ों, त्वचा, वृक्क, रक्त कोशों, हृदय, फेफड़ों आदि विभिन्न प्रणालियों को प्रभावित कर सकते हैं। 

चार मुख्य प्रकार के ल्यूपस ये हैं:
   , 
   , 
 -  , तथा
   

इनमें से प्रणालीगत रक्तिम ल्यूपस () सबसे अधिक होता है और सर्वाधिक गंभीर भी है।

वस्तुतः ल्यूपस एक आटो-इम्युन रोग ( ) है जिसके होने पर शरीर की रक्षा प्रणाली अति-सक्रिय हो जाती है और सामान्य, स्वस्थ ऊतकों पर हमला करती है। जब शरीर की प्रतिरक्षा प्रणाली ठीक से काम कर रही होती है तब वह विषाणु, बैक्टिरिया एवं अन्य रोगाणुओं से लड़ने के लिये एंटीबॉडी बनाती है। ल्यूपस रोग की स्थिति में ये एण्टीबाडी रोगाणुओं एवं स्वस्थ ऊतकों में विभेद नहीं कर पाते और स्वस्थ ऊतकों पर भी हमला करना शुरू कर देते हैं। इसके परिणामस्वरूप जलन, सूजन, जोड़ों, त्वचा, हृदय, रक्त, फेफड़ों आदि को नुकसान आदि लक्षण प्रकट होते हैम्।

 सन्दर्भ 

 बाहरी कड़ियाँ 
 एक और लाइलाज बीमारी ल्यूपस!
 ल्यूपस के बारे में सम्पूर्ण जानकारी (वन्लीमायहेल्थ)

श्रेणी:संयोजी ऊतकों के रोग
रक्तोत्पादक व्रण ( ) वे व्रण (अल्सर) हैं जो दात्र कोशिका अरक्तता (  ), जन्मजात हेमोलाइटिक अरक्तता (  ), बहुलोहिताणुरक्तता ( ), बिंबाणुअल्पता रक्तचित्तिता ( ), मैक्रोग्लोबुलिनेमिआ (), और  क्रायोग्लोबुलिनेमिया () के कारण होता है।

श्रेणी:व्रण
रक्षंदा खान भारतीय टेलीविजन उद्योग में एक पूर्व मॉडल, अभिनेत्री और एंकर है। वह जससी जैसी कोई नाहिन में मल्लिका सेठ, क्योंकि सास भी कभी बहू थी में तान्या विरानी के साथ-साथ एक खलनायक, कश्म से रोशनी चोपड़ा जैसे ग्रे-छायांकित पात्रों के लिए जाने जाते हैं। वह कलर्स टीवी के नागिन 3 में नर लीड माहिर सहगल (पर्ल वी पुरी) की मां सुमित्रा सहगल की अपनी वर्तमान भूमिका के लिए भी जाने जाते हैं।

व्यक्तिगत जीवन 
रक्षंदा खान का जन्म मुंबई, भारत में 27 सितंबर, 1974 को विदेशी मूल तुर्को मंगोलियाई खान ईरानी परिवार में हुआ था। उसके दो बड़े भाई और एक छोटे भाई हैं।
उन्होंने अलेक्जेंड्रा गर्ल्स इंग्लिश इंस्टीट्यूट और सेंट जेवियर्स कॉलेज में भाग लिया जहां से उन्होंने बीए के साथ स्नातक की उपाधि प्राप्त की, 1995 में अंग्रेजी साहित्य में।

रक्षंदा खान का विवाह अभिनेता सचिन त्यागी से हुआ है। इस जोड़े ने 2008 में एक नृत्य रियलिटी शो कही कही प्यार कही कही यार के सेट पर मुलाकात की और 15 मार्च 2014 को मुंबई में शादी कर ली। जोड़े के एक  बेटी एनाया त्यागी (दिसंबर 2014)।

 इन्हें भी देखें
नौशीन अली सरदार
आमना शरीफ
संजीदा शेख
सना अमीन शेख
शमीन मन्नान
अंजुम फाकीह
सन्दर्भ

बाहरी कड़ियाँ

श्रेणी:जीवित लोग
श्रेणी:1974 में जन्मे लोग
श्रेणी:मुंबई के लोग
श्रेणी:टेलिविज़न अभिनेत्री
फुटबॉल के खेल में, एक रक्षक    आउटफील्ड खिलाड़ी जिसकी प्राथमिक भूमिका विरोधी टीम को गोल करने से रोकना है।

चार प्रकार के रक्षक हैं: केंद्र-पीठ, स्वीपर, पूर्ण-पीठ और विंग-बैक। अधिकांश आधुनिक संरचनाओं में केंद्र-पीठ और पूर्ण-पीठ स्थिति आवश्यक हैं। स्वीपर और विंग-बैक भूमिकाएँ हैं
रक्षक 1996 में बनी हिन्दी भाषा की एक्शन फ़िल्म है। सुनील शेट्टी, करिश्मा कपूर, रघुवरन, सोनाली बेंद्रे, आलोक नाथ और अरुणा ईरानी मुख्य कलाकार हैं। यह तमिल फिल्म ऑनेस्ट राज की रीमेक है।
 संक्षेप 
राघवन, उर्फ रघु (रघुवरन) को उसके पूरे जीवन में नजरअंदाज और आपमानित किया गया है। वह नकली मुद्रा नोट प्रिंट करके दुनिया को एक सबक सिखाने का फैसला करता है। इससे उसे बर्धा (प्रमोद मुथु) नामक गैंगस्टर द्वारा कुछ सशर्त मान्यता मिलती है। लेकिन राघवन का लक्ष्य कुछ मान्यता प्राप्त करने से कहीं अधिक है। वह बर्धा को मार देता है और अंडरवर्ल्ड के असंगत नेता के रूप में कार्यभार संभालता है। 
 मुख्य कलाकार 
 सुनील शेट्टी   राज सिन्हा 
 सोनाली बेंद्रे  पूजा मल्होत्रा 
 करिश्मा कपूर  सुमन सिन्हा
 रघुवरन  रघुराघवन 
 दिनेश हिंगू  सुमन के पिता 
 अरुणा ईरानी  राज की माँ  
 मुशताक ख़ान  भोला
 प्रमोद मुथु  सेठ 
 आलोक नाथ  पुलिस कमिश्नर
 हरीश पटेल  रोकड़े 
 दीपक शिर्के  ए सी पी शिर्के
 अरुण बख़्शी  वकील
 रवीना टंडन  "शहर की लड़की" गीत में 
 संगीत 

 नामांकन और पुरस्कार 
 बाहरी कड़ियाँ 

 

श्रेणी:1996 में बनी हिन्दी फ़िल्म
श्रेणी:आनंदमिलिंद द्वारा संगीतबद्ध फिल्में
रक्षपाल सिंह,भारत के उत्तर प्रदेश की तीसरी विधानसभा सभा में विधायक रहे।  1962 उत्तर प्रदेश विधान सभा चुनाव में इन्होंने उत्तर प्रदेश के फतेहपुर जिले के 292 - खागा विधान सभा निर्वाचन क्षेत्र से भारतीय जनसंघ पार्टी की ओर से चुनाव में भाग लिया।  
सन्दर्भ

श्रेणी:उत्तर प्रदेश की तीसरी विधान सभा के सदस्य
श्रेणी:292 - खागा के विधायक
श्रेणी:फतेहपुर के विधायक
श्रेणी:भारतीय जनसंघ पार्टी के विधायक
रक्षा १९८२ में बनी हिन्दी भाषा की फ़िल्म है।

 संक्षेप 
 चरित्र 
 मुख्य कलाकार 
 आग़ा - शेफ
 परवीन बॉबी
 प्रेम बेदी
 बीरबल - शेफ
 मौसमी चटर्जी - आशा
 प्रेम चोपड़ा
 इफ़्तेख़ार
 मानिक ईरानी
 जितेन्द्र
 गोगा कपूर - खुराना
 सत्येन्द्र कपूर
 विजू खोटे - शेफ
 नरेन्द्र नाथ
 सुरेश ओबेरॉय
 पेंटल - गोगा
 पॉलसन - शेफ
 रंजीत - दौलतराम
 साजन
 दल 
 संगीत 
 रोचक तथ्य 
 परिणाम 
 बौक्स ऑफिस 
 समीक्षाएँ 
 नामांकन और पुरस्कार 
 बाहरी कड़ियाँ 
 

श्रेणी:1982 में बनी हिन्दी फ़िल्म
रक्षा खडसे एक भारतीय राजनेता हैं. वे रावेर लोकसभा क्षेत्र का प्रतिनिधत्व करती हैं. वें 18 वी लोक सभा की सांसद हैं। 2014, 2019 एवं 2024 के चुनावों में वे महाराष्ट्र के रावेर  से निर्वाचित हुईं। वे भारतीय जनता पार्टी  से संबद्ध हैं।  अब रक्षा खडसे क्रीडा एवं युवक कल्याण राज्य मंत्री हैं।

रक्षा खडसे महाराष्ट्र के अनुभवी और बड़े नेता एकनाथ खडसे की जोकि २०१४-२०१६ तक महाराष्ट्र राज्य के मंत्री थे उनकी बहु हैं.

बाहरी कड़ियाँ
 भारत के राष्ट्रीय पोर्टल पर सांसदों के बारे में संक्षिप्त जानकारी
सन्दर्भ

श्रेणी:१६वीं लोक सभा के सदस्य
श्रेणी:जीवित लोग
श्रेणी:महाराष्ट्र के सांसद
श्रेणी:1987 में जन्मे लोग

व्यक्तिगत जीवन
 रक्षा खडसे महाराष्ट्र के मुक्ताईनगर से हे. मुक्ताइनगर उत्तर महाराष्ट्र का एक शहर हे और मुक्ताईनगर तालुका का केंद्र भी हे. रक्षा खडसे महाराष्ट्र के पुर्व अर्थमंत्री एकनाथ खडसे की बहू हे.वे उनके दिवंगत बेटे निखिल खडसे की बीवी हे. वह बी.एस्सी. कंप्यूटर साइंस में स्नातक हे. उन्होंने अपनी शिक्षा नाशिक के के.एच.टी.एम. महाविद्यालय से ग्रहण की.

राजनीतिक जीवन
रक्षा निखिल खडसे महाराष्ट्र भाजपा के बडे नेता एकनाथ खडसे की बहु हे. वें पहले कोथळी गाव की सरपंच बनी.उसके पश्यात वे रावेर लोकसभा क्षेत्र से २०१४ मे चुंकर आई और सांसद बन गई.
  २०१९ मे व 2024 में  फिर्से लोकसभा चुनाव चुनकर संसद पहुंची. उनका कार्य उनके निर्वाचन क्षेत्र में उनका कार्य बहुत अच्छा हैं। अब रक्षा खडसे केंद्र सरकार में क्रीडा एवं युवक कल्याण राज्य मंत्री हैं।
रक्षा खाद्य अनुसंधान प्रयोगशाला (डीएफआरएल) रक्षा अनुसंधान और विकास संगठन (डीआरडीओ) की एक भारतीय रक्षा प्रयोगशाला है। कर्नाटक के मैसूर में स्थित, यह भारतीय सशस्त्र बलों के लिए विभिन्न खाद्य चुनौतियों को पूरा करने के लिए खाद्य विज्ञान और प्रौद्योगिकी के क्षेत्र में प्रौद्योगिकियों और उत्पादों के अनुसंधान और विकास का संचालन करता है। डीएफआरएल का आयोजन डीआरडीओ के जीवन विज्ञान निदेशालय के तहत किया जाता है। डीएफआरएल के वर्तमान निदेशक डॉ. ए डी सेमवाल हैं।

इतिहास
"रक्षा खाद्य अनुसंधान प्रयोगशाला (डीएफआरएल) 28 दिसंबर 1961 को रक्षा अनुसंधान और विकास संगठन (डीआरडीओ), रक्षा मंत्रालय, भारत सरकार के तत्वावधान में मैसूर में विशेष रूप से भारतीय सेना की विभिन्न खाद्य चुनौतियों को पूरा करने के लिए अस्तित्व में आई थी। , नौसेना, वायु सेना और अन्य अर्धसैनिक बल हैं      ..

 सन्दर्भ 

बाहरी कड़ियाँ
रक्षा खाद्य अनुसंधान प्रयोगशाला वेबसाइट

श्रेणी: 1961 मैसूर राज्य में प्रतिष्ठान
श्रेणी: 1961 में स्थापित सरकारी एजेंसियां
श्रेणी: रक्षा अनुसंधान और विकास संगठन प्रयोगशालाएं
श्रेणी: खाद्य विज्ञान संस्थान
श्रेणी: भारत में अनुसंधान और विकास
श्रेणी: मैसूर में अनुसंधान संस्थान
श्रेणी: 1961 में स्थापित अनुसंधान संस्थान
श्रेणी: भारत में भोजन और पेय